Talous- ja sosiaalikomitean lausunto aiheesta "Ehdotus neuvoston direktiiviksi kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista" ja "Ehdotus neuvoston direktiiviksi kolmansista maista tuotavien tuotteiden eläinlääkärintarkastusten järjestämistä koskevien direktiivien 71/118/ETY, 72/462/ETY, 85/73/ETY, 91/67/ETY, 91/492/ETY, 91/493/ETY, 92/45/ETY ja 92/118/ETY muuttamisesta"



Virallinen lehti nro C 066 , 03/03/1997 s. 0042



Talous- ja sosiaalikomitean lausunto aiheesta: "Ehdotus neuvoston direktiiviksi kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista", ja "Ehdotus neuvoston direktiiviksi kolmansista maista tuotavien tuotteiden eläinlääkärintarkastusten järjestämistä koskevien direktiivien 71/118/ETY, 72/462/ETY, 85/73/ETY, 91/67/ETY, 91/492/ETY, 91/493/ETY, 92/45/ETY ja 92/118/ETY muuttamisesta" () (97/C 66/12) Neuvosto päätti 14. kesäkuuta 1996 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainituista ehdotuksista. Lausunnon valmistelusta vastannut maa- ja kalatalousjaosto antoi lausuntonsa 5. marraskuuta 1996. Esittelijänä oli Cornelius Scully. Talous- ja sosiaalikomitea hyväksyi 27. 28. marraskuuta 1996 pitämässään 340. täysistunnossa (marraskuun 27. päivän kokouksessa) seuraavan lausunnon. Äänestyksessä annettiin 107 ääntä puolesta, yksi vastaan, ja 6 pidättyi äänestämästä. 1. Komitea toteaa, että komission ehdotus määrittää Euroopan unionin noudattaman politiikan periaatteet kolmansista maista yhteisöön tuotavien eläinperäisten tuotteiden eläinlääkärintarkastusten osalta ja huomauttaa erityisesti, että yksikään kolmannesta maasta saapuva tuote-erä ei pääse yhteisön alueelle ilman säädettyä eläinlääkärintarkastusta, toimivaltaisiin viranomaisiin kuuluvan henkilökunnan on toteutettava virkaeläinlääkärin vastuulla kaikkien tuote-erien eläinlääkärintarkastukset, jotta todetaan, että tuote-erät vastaavat kansanterveyttä ja eläinten terveyttä koskevia vaatimuksia, eläinlääkärintarkastukset suoritetaan hyväksytyillä rajatarkastusasemilla, jotka sijaitsevat yhteisön alueelle johtavien tulopisteiden välittömässä läheisyydessä, kaikkien tuote-erien mukana seuraa eläinlääkärintodistus, eläinlääkintäasiakirja tai muu asiakirja tuotteen luonteen, määränpään jne. mukaisesti, mikäli tuotteiden todetaan tarkastusten päätyttyä vastaavan yhteisön määräyksiä, ne voivat liikkua vapaasti koko yhteisön alueella. 2. Komitea kannattaa komission ehdotusta, mutta pitää kuitenkin aiheellisena selventää itse ehdotustekstissä siis erityiseen tullilainsäädäntöön viittaamatta tulliviranomaisten ja eläinlääkintäviranomaisten toimivalta ja niiden toimien liittyminen toisiinsa. Olisi selvästi mainittava näiden kahden viranomaisen velvollisuus toimia vastavuoroisesti yhteistyössä sekä siirtää vapaa-alueiden sekä vapaavarastojen ja tullivarastojen valvonta yksinomaan toimivaltaisille tulliviranomaisille eikä eläinlääkintäviranomaisille, kuten ehdotuksessa mainitaan. 3. Komitean mielestä asiakirjojen tarkastusta ei tulisi pitää itsenäisenä tarkastuksena, vaan se olisi liitettävä fyysisen tarkastuksen yhteyteen, niitä yhteisön rajalle saapuvia tuotteita varten, joiden lopullinen määräpaikka ei ole yhteisössä, on otettava käyttöön säännöt, joilla taataan, että nämä tuotteet todellakin poistuvat yhteisön alueelta kauttakulun jälkeen, rajatarkastusaseman sijoittaminen "alueelle, joka on tulliviranomaisten määräämä tai hyväksymä" uhkaa aiheuttaa huomattavia toiminnallisia vaikeuksia ja lisäkustannuksia jäsenvaltiolle, jos tämän uuden säännöksen myötä olisi välttämätöntä siirtää nykyisiä toiminnallisia rakenteita ottaen huomioon, että nykyisiä rakenteita on jo huomattavasti sopeutettu, ja yhteisön toimielimet ovat lisäksi hyväksyneet ne, ei ole tarkoituksenmukaista, että kolmansista maista tuotuja tuotteita koskevat terveystiedot toimitetaan eteenpäin Animo-tietoverkkoa käyttäen, kun otetaan huomioon, että tämä järjestelmä koskee ainoastaan yhteisössä myytäviä tuotteita. Kolmansista maista tulevia tuotteita varten Euroopan unioni on jo pitkään suunnitellut vastaavan Shift-järjestelmän käyttöä. 4. Komitea on yhtä mieltä siitä, että määräysten esitystä on tarpeen selventää ja parantaa. Se käyttää tilaisuutta hyväkseen ja suosittaa vielä kerran nykyisten sääntöjen pikaista koostamista, jotta teksti on kuluttajille nykyistä avoimempi ja ymmärrettävämpi. Bryssel, 27. marraskuuta 1996. Talous- ja sosiaalikomitean puheenjohtaja Tom JENKINS () EYVL N:o C 245, 23.8.1996, s. 24